24.5.2023 г.
BG
Официален вестник на Европейския съюз
C 182/3
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11127 — TA / ANACAP / MANAGERS 2 / MRH TROWE) Дело кандидат за опростена процедура (текст от значение за ЕИП)
(2023/C 182/03)
1.
На 15 май 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета.
Настоящото уведомление засяга следните предприятия: — TA Associates Management, LP („TA“, САЩ), — AnaCap Financial Partners Limited („AnaCap“, Обединено кралство), — Съответните финансови холдингови дружества на Lars Mesterheide, Michael Hirz, Ralph Rockel, Maximilian Claus Trowe и основателя на предприятие, наскоро придобито от MRH Trowe Germany GmbH, Matthias Edelmann („Managers 2“, Германия), — MRH Trowe Germany GmbH („MRH Trowe“, Германия).
TA, AnaCap и Managers 2 придобиват по смисъла на член 3, параграф 1, буква б) и член 3, параграф 4 от Регламента за сливанията съвместен контрол над предприятие MRH Trowe.
Концентрацията се извършва посредством покупка на дялове (акции).
2.
Търговски дейности на въпросните предприятия:
— TA е дружество за частни капиталови инвестиции, съсредоточени върху сектори в областта на технологиите, здравеопазването, финансовите услуги, потребителските и стопанските услуги в Северна Америка, Европа и Азия; — AnaCap е дружество за частни капиталови инвестиции в дружества от средния сегмент на пазара в сферата на софтуера, технологиите и услугите в рамките на европейската финансова екосистема; — Managers 2 не извършват икономическа дейност, различна от притежаването на акции за целите на финансови инвестиции, и не контролират други предприятия; — Дейностите на MRH Trowe са свързани предимно със застрахователно посредничество, консултации относно риска и оценка на риска за частни и бизнес клиенти.
То също така развива дейност в малка степен в областта на пенсионните решения и решенията, свързани с доходите на служителите, включително посреднически и консултантски услуги, както и управление на пенсионни планове. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.